OpenLLM-France/wikimedia huggingface dataset:
# Verds Ecologistes

Verds Ecologistes (grec Οικολόγοι Πράσινοι, Oikologoi Prasinoi) és un partit polític grec d'ideologia ecologista fundat el 2002, malgrat la renuència a participar en política dels ecologistes grecs. És membre del Partit Verd Europeu.
El Fòrum Ecològic, organisme que conduí la creació del partit, va ser fundat després d'una proposta del grup local del Moviment Ecològic de Tessalònica (Οικολογική Κίνηση Θεσσαλονίκης, Oikologiki Kinisi Thessalonikis), i va reunir membres de l'organització "Política Verda "(Πράσινη Πολιτική, Prasini Politiki), l'anterior membre grec del Partit Verd Europeu, amb altres grups ecologistes locals independents i ecologistes.
El 7 i 8 de desembre de 2002, l'Eco Fòrum convocà una conferència que es va reunir a l'edifici de l'Associació d'Advocats d'Atenes, i va decidir establir els Verds Ecologistes i va elegir a 18 membres del consell per coordinar l'establiment d'una nova entitat política. En els propers mesos, es van crear grups d'enfocament per a donar forma a la constitució i les posicions polítiques del cos, que van ser adoptats pel primer congrés del partit el maig de 2003 a la Universitat Panteion. No ha assolit representació parlamentària.

## Resultats electorals

| Any | Parlament Hel·lènic | Parlament Hel·lènic | Parlament Hel·lènic | Parlament Hel·lènic | Pos. | Govern |
| Any | Vots | % | Escons | +/− | Pos. | Govern |
| 2007 | 75,502 | 1.05% | 0 / 300 | Nou | 6è | Extraparlamentari |
| 2009 | 173,589 | 2.53% | 0 / 300 | = | 6è | Extraparlamentari |
| 2012 (I) | 185,485 | 2.93% | 0 / 300 | = | 8è | Extraparlamentari |
| 2012 (II) | 54,408 | 0.88% | 0 / 300 | = | 10è | Extraparlamentari |
| 2015 (I) | Dins de SYRIZA | Dins de SYRIZA | 1 / 300 | 1 | 1r | Coalició |
| 2015 (II) | Dins de SYRIZA | Dins de SYRIZA | 2 / 300 | 1 | 1r | Coalició |
| 2019 | No va participar | No va participar | 0 / 300 | 2 | N/D | N/D |
| 2023 (I) | 35,174 | 0.60% | 0 / 300 | = | 12è | Extraparlamentari |
| 2023 (II) | 21,054 | 0.40% | 0 / 300 | = | 12è | Extraparlamentari |

## Enllaços externs

* [ Verds Ecologistes - Lloc web oficial]
# Gwendoline

Gwendoline és una òpera en tres actes amb música d'Emmanuel Chabrier i llibret en francès de Catulle Mendès. Es va estrenar al Théâtre de la Monnaie de Brussel·les el 10 d'abril de 1886. Van seguir més representacions a Carlsruhe el 1889, Leipzig el 1890, després a Lió i a París el 1893. Gwendoline va ser un intent de Chabrier d'escriure una òpera seriosa en l'estil de Richard Wagner.

## Personatges

| Personatge | Tessitura | Repartiment de l'estrena, 10 d'abril de 1886 (Director: Joseph Dupont) |
| Gwendoline | soprano | Élisa-Eugénie Thuringer |
| Armel | tenor | Pierre-Émile Engel |
| Erick | tenor | Franklin |
| Aella | baríton | Gustave Seuille |
| Harald | baríton | Charles Bérardi |
| Un danès | baix |

## Referències

* ↑ Loewenberg, p.??

## Bibliografia

* Holden, Amanda (Ed.), The New Penguin Opera Guide, Nova York: Penguin Putnam, 2001. ISBN 0-140-29312-4
* . Oxford Univ. Press, US. ISBN 9780195189544.
* Loewenberg A. Annals of Opera. Londres, John Calder, 1978.</ref>
# Newfield Hamlet

Newfield Hamlet és una concentració de població designada pel cens dels Estats Units a l'estat de Nova York. Segons el cens del 2000 tenia 647 habitants.

## Demografia

Segons el cens del 2000, Newfield Hamlet tenia 647 habitants, 294 habitatges, i 169 famílies. La densitat de població era de 199,8 habitants per km².
Dels 294 habitatges en un 28,2% hi vivien nens de menys de 18 anys, en un 45,6% hi vivien parelles casades, en un 9,2% dones solteres, i en un 42,5% no eren unitats familiars. En el 35,7% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,9% tenia menys de 18 anys, un 7,1% entre 18 i 24, un 30,3% entre 25 i 44, un 25% de 45 a 60 i un 14,7% 65 anys o més.
L'edat mediana era de 40 anys. Per cada 100 dones de 18 o més anys hi havia 81,5 homes.
La renda mediana per habitatge era de 43.056 $ i la renda mediana per família de 56.522 $. Els homes tenien una renda mediana de 26.875 $ mentre que les dones 35.236 $. La renda per capita de la població era de 18.461 $. Entorn del 4,1% de les famílies i el 7,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newfield Hamlet». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Newfield Hamlet». American Fact Finder. Oficina del Cens dels Estats Units, 12-01-2010.
# Roger Lion

Roger Lion nascut Roger Juda (Troyes, 27 de setembre de 1882 — 7è districte de París, 27 de novembre de 1934) va ser un director de cinema francès que va treballar a Portugal entre 1922 i 1924, contractat per la productora Fortuna Films. Va estar actiu des del 1917, quan va fundar la Société des Auteurs de Films al 1933.
També va ser poeta, guionista i productor. Va conèixer alguns dels millors artistes de l’època y va treballar amb els francesos Georges Pallu i Maurice Mariaud, a l’italià Rino Lupo, pel llançamen del cinema a Portugal. Estava casat amb l’actriu Gil Clary.

## Filmografia

* 1912 : L'Agence Cacahouète
* 1914 : La Petite Bretonne
* 1915 : À qui la femme?
* 1916 : Sacré Joseph
* 1916 : L'Enlèvement de Vénus
* 1916 : Dranem amoureux de Cléopâtre
* 1916 : Français!... N'oubliez jamais!
* 1916 : Erreur judiciaire
* 1916 : Les Deux Gifles
* 1917 : Quand Madelon
* 1917 : Ma femme est folle
* 1917 : Le Prince Plouf
* 1918 : Pour faire plaisir
* 1918 : La Flamme cachée
* 1919 : Dagobert le fils à son père
* 1921 : L'Éternel féminin
* 1923 : A Sereia de Pedra
* 1923 : Os Olhos da Alma
* 1924 : La Fontaine des amours
* 1924 : Aventuras de Agapito
* 1924 : J'ai tué
* 1925 : La Clé de voûte
* 1926 : Jim la Houlette, roi des voleurs
* 1926 : Les Fiançailles rouges
* 1927 : Le Chasseur de chez Maxim's
* 1928 : La Venenosa
* 1929 : Un soir au cocktail's bar (migmetratge)
* 1929 : L'Appel de la chair
* 1929 : Amour de louve
* 1930 : Messaoud Habib
* 1930 : Marius à Paris
* 1930 : La Raïs
* 1930 : La place est bonne! (moyen métrage)
* 1930 : La Fille de Roland
* 1930 : Grégor et ses Grégoriens (curtmetratge)
* 1930 : Eau, gaz et amour à tous les étages (curtmetratge)
* 1930 : La nuit est à nous
* 1931 : Y'en a pas deux comme Angélique
* 1931 : Le Lit conjugal (curtmetratge)
* 1931 : Allô... Allô... (moyen métrage)
* 1932 : Ghanili Dour (curtmetratge)
* 1932 : Bouillabaisse (curtmetratge)
* 1932 : Direct au cœur
* 1933 : Le Coucher de la mariée
* 1933 : Trois Balles dans la peau

## Referències

* ↑ Roger Lion a cinept.pt
* ↑ Roger Lion a notrecinema.com
* ↑ Roger Lion a cinema-français

## Enllaços externs

* La Venenosa a YouTube
# José João Altafini

José João Altafini, també conegut com a Mazola, (Piracicaba, 24 d'agost de 1938) és un antic futbolista brasiler, nacionalitzat italià, que jugava com a davanter.
És el tercer màxim golejador de la història de la Sèrie A (juntament amb Giuseppe Meazza) amb 216 gols.
Altafini jugà al Palmeiras al Brasil abans d'iniciar la seva carrera a Itàlia a l'AC Milan el 1958. Debutà el 21 de setembre de 1958 i, en la seva primera temporada disputà 32 partits i marcà 28 gols, guanyant el campionat. El primer gol el va marcar el 5 d'octubre en una victòria davant l'AS Bari. El Milan guanyà el campionat novament el 1962, any on Altafini fou màxim golejador de la lliga italiana de futbol amb 22 gols en 33 partits. A la final de la Copa d'Europa de l'any 1963 marcà dos gols davant el SL Benfica, assegurant el primer triomf del Milan en aquesta competició. El resultat final va ser de 2-1.
El 1965, Altafini fitxà pel Nàpols on va romandre fins el 1972. Aquest darrer any va perdre la final de la Coppa Italia davant el seu antic equip, el Milan, per 2-0. A continuació va ingressar a la Juventus FC i va perdre una altra final de copa el 1973. Això no obstant, guanyà dues lligues més els anys 1973 i 1975. Quan abandonà la Juventus el 1976, Altafini havia disputat 459 partits a la Sèrie A i marcat 216 gols. La major part d'aquests gols els marcà mentre jugava al Milan. De fet, tan sols va marcar 53 gols en les darreres 8 temporades que jugà, dels 134 que havia marcat en les 8 primeres.
Després de deixar Itàlia jugà quatre temporades a Suïssa als clubs FC Chiasso i Mendrisiostar, retirant-se als 42 anys.
A nivell internacional jugà tant a la selecció brasilera com a la italiana. Amb el Brasil va jugar la Copa del Món de 1958. Durant el campionat perdé la titularitat en benefici de Vavá. Pel que fa a Itàlia, hi debutà en un partit contra Israel el 15 d'octubre de 1961, partit on marcà un gol. Amb aquesta selecció disputà la Copa del Món de 1962.
Un cop retirat esdevingué comentarista esportiu a la televisió SKY Itàlia i a la ràdio RTL 102.5.

## Referències

* ↑ Carlisle, Jeff. Soccer's Most Wanted™ II: The Top 10 Book of More Glorious Goals, Superb Saves, and Fantastic Free-Kicks. Potomac Books, Inc., 2009-02-28, p. 185–. ISBN 9781597976589 [Consulta: 27 novembre 2012].
* ↑ «Icardi 100: Inter captain's Serie A landmark in Opta numbers». FourFourTwo, 18-03-2018. [Consulta: 18 març 2018].
* ↑ «Icardi hits Serie A Century». Football Italia, 18-03-2018. [Consulta: 18 març 2018].
* ↑ «Icardi passes 2 century marks with 4-goal performance». The Washington Post, 18-03-2018. Arxivat de l'original el 2018-04-01. [Consulta: 18 març 2018].
* 1 2 «José Altafini: Italy-Brazil». Arxivat de l'original el 27 de setembre 2013. [Consulta: 28 desembre 2014].
* ↑ «Seleção Brasileira (Brazilian National Team) 1957-1958». [Consulta: 28 desembre 2014].
* ↑ «Todos os brasileiros - 1958» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* (italià) Web oficial Arxivat 2006-05-08 a Wayback Machine.
# North Bellmore

North Bellmore és una població dels Estats Units a l'estat de Nova York. Segons el cens del 2000 tenia 16.441 habitants.

## Demografia

Segons el cens del 2000, North Bellmore tenia 20.079 habitants, 6.555 habitatges, i 5.407 famílies. La densitat de població era de 2.970,3 habitants per km².
Dels 6.555 habitatges en un 39% hi vivien nens de menys de 18 anys, en un 70,1% hi vivien parelles casades, en un 9,2% dones solteres, i en un 17,5% no eren unitats familiars. En el 14,2% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,04 i el nombre mitjà de persones que vivien en cada família era de 3,36.
Per edats la població es repartia de la següent manera: un 25,5% tenia menys de 18 anys, un 6,5% entre 18 i 24, un 29,8% entre 25 i 44, un 23,6% de 45 a 60 i un 14,7% 65 anys o més.
L'edat mediana era de 39 anys. Per cada 100 dones de 18 o més anys hi havia 91,1 homes.
La renda mediana per habitatge era de 72.325 $ i la renda mediana per família de 80.067 $. Els homes tenien una renda mediana de 55.384 $ mentre que les dones 38.079 $. La renda per capita de la població era de 27.174 $. Entorn del 3,4% de les famílies i el 4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Bellmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Bellmore». American Fact Finder. Oficina del Cens dels Estats Units, 12-01-2010.
# Vessioli (Véidelevka)

Vessioli - Весёлый (rus) - és un poble (un khútor) de l'óblast de Bélgorod, a Rússia. El 2021 tenia 0 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Platja de Canyelles Grosses

La platja de Canyelles Grosses, o platja de l'Almadrava, és una platja semiurbana del municipi de Roses (Alt Empordà), situada a l'extrem nord de la zona urbanitzada de Roses, a 5 km del nucli de la població. Té una longitud de 455 m i una amplada de 22 m de sorra fina. Queda protegida quan bufa la tramuntana. Des de l'any 2003 gaudeix del certificat de qualitat ambiental EMAS i ISO 14.001.
El nom d'Almadrava prové d'aquest art de pesca de la tonyina, que va ser molt utilitzat en aquesta cala. El nom de Canyelles Grosses és degut a ser més gran que la propera platja de Canyelles Petites.
A primera línia de mar hi ha la barraca de l'Almadrava, antic refugi de pescadors, protegida com a bé cultural d'interès local. A l'extrem de llevant de la platja, sobre la punta de l'Almadrava, hi ha la casa Rozes, edifici residencial obra de Josep Antoni Coderch i de Sentmenat, declarada bé Cultural d'Interès Nacional.
Passada la punta de l'Almadrava, el camí de ronda recorre el litoral del Parc Natural del Cap de Creus fins a arribar a la població de Cadaqués.

## Referències

* 1 2 3 «Almadrava-Canyelles Grosses». Catalunya.com.
* ↑ «Platja l'Almadrava o Canyelles Grosses». Turisme de Roses.
* ↑ «playa Almadrava – Canyelles Grosses». Red Costa Brava.
* ↑ «Barraca de l'Almadrava». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya..
* ↑ «Casa Rozes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya.
# Eleccions municipals de 2003 a Tortosa

Les eleccions municipals de 2003 a Tortosa van ser unes eleccions locals que es van celebrar el diumenge 25 de maig de 2003 a Tortosa, al Baix Ebre, com a part de les eleccions municipals espanyoles. Es van triar els 21 regidors de l'Ajuntament de Tortosa.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Tortosa, en tenir 24.022 persones censades, l'hi correspon 21 regidors.

## Candidatures

El 29 d'abril del mateix any, la Junta Electoral de Zona de Tortosa va proclamar set candidatures del municipi de Tortosa en el Butlletí Oficial de la Província de Tarragona.
| Partit polític | Llista de candidats |
| Partit dels Socialistes de Catalunya (PSC-PM) | Llista |
| Convergència i Unió (CiU) | Llista |
| Partit Popular Català (PP) | Llista |
| Federació d'Independents de Catalunya (IPE-FIC) | Llista |
| Esquerra Republicana de Catalunya-Acord Municipal (ERC-AM) | Llista |
| IC Verds-EA-Unitat Terres l'Ebre Priorat-EPM (IC-UPTEP) | Llista |
| Unió dels Pobles de l'Ebre (UPE) | Llista |

## Jornada electoral
### Constitució de les meses

En aquell moment, Tortosa tenia una població de 30.431 habitants, dels quals 24.022 persones van ser cridades a votar en alguna de les 40 meses que es van constituir al municipi.

### Participació

La participació en aquestes eleccions va ser de 64,7%, el qual cosa implica que un total de 15.541 ciutadans del municipi van decidir exercir el seu dret a vot. Comparant aquesta participació amb la mitjana catalana, Tortosa va registrar una xifra més alta, situant-se en 3,2 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Tortosa |
| Participació (14h) | 35,5% ( 2,4%) |
| Participació (18h) | 50,2% ( 4,1%) |
| Participació (20h) | 64,7% ( 18,5%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 25 de mayo de 2003.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
# North Massapequa

North Massapequa és una concentració de població designada pel cens dels Estats Units a l'estat de Nova York. Segons el cens del 2000 tenia 19.152 habitants.

## Demografia

Segons el cens del 2000, North Massapequa tenia 19.152 habitants, 6.281 habitatges, i 5.288 famílies. La densitat de població era de 2.448,6 habitants per km².
Dels 6.281 habitatges en un 36,5% hi vivien nens de menys de 18 anys, en un 71,9% hi vivien parelles casades, en un 9,3% dones solteres, i en un 15,8% no eren unitats familiars. En el 13,2% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,33.
Per edats la població es repartia de la següent manera: un 24,4% tenia menys de 18 anys, un 6,2% entre 18 i 24, un 30,4% entre 25 i 44, un 22,6% de 45 a 60 i un 16,4% 65 anys o més.
L'edat mediana era de 39 anys. Per cada 100 dones de 18 o més anys hi havia 90,3 homes.
La renda mediana per habitatge era de 70.825 $ i la renda mediana per família de 76.958 $. Els homes tenien una renda mediana de 54.754 $ mentre que les dones 35.859 $. La renda per capita de la població era de 25.957 $. Entorn de l'1,5% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Massapequa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- North Massapequa». American Fact Finder. Oficina del Cens dels Estats Units, 12-01-2010.
# Gustav Schreck

Gustav Schreck (Zeulenroda, 8 de setembre de 1849 - Leipzig, 22 de gener de 1918) va ser un professor, compositor i director de música alemany de l'escola St. Thomas a Leipzig de 1893 a 1918.
Ensems que el batxillerat estudià música amb diversos professors particulars, i encara adolescent dirigí una societat coral. Després continuà els seus estudis en el Conservatori de Leipzig, i el 1871 fou nomenat professor de l'Escola de Música de Víborg (Finlàndia), on va romandre fins al 1874, i llavors s'establí definitivament a Leipzig. El 1887 aconseguí la plaça de teoria musical del Conservatori i el 1892 succeí a Wilhelm Rust com a cantor de la famosa escola de Sant Thomas.
Compositor fecund, de talent i de gran cultura, va produir nombroses obres en tots els gèneres, a excepció del dramàtic, que no va fer més que assajar. Cal mencionar:
* König Fjalar des Meeres, per a cor d'homes solos i orquestra;
* Der Falken-Reiner;
* Begrüssung des Meeres, per a cor d'homes, dos corns i piano;
* Christus der Auferstandene, oratori;
* Gott ist die Liebe, per a cor i orquestra;
* Salm 23, per a baríton, cor d'homes i orgue;
* Salvum fac regem, per a cor mixt i orquestra;
* Cantata' per al 500 aniversari de la fundació de la Universitat de Leipzig;
* Im Wald, per a tenor i orquestra;
* Pfingstgesang, per a cor de dones, orquestra de corda i orgue;
* Així com nombroses de música di càmera, lieder, cors, etc.
A més, va editar una sèrie d'obres vocals religioses que formen al repertori del cor de Sant Thomas.

## Bibliografia

* Enciclopèdia Espasa, vol. 54, pàg. 1154. (ISBN-84-239-4554-5)
# Northampton (Nova York)

Northampton és una població dels Estats Units a l'estat de Nova York. Segons el cens del 2000 tenia 468 habitants.

## Demografia

Segons el cens del 2000, Northampton tenia 468 habitants, 158 habitatges, i 121 famílies. La densitat de població era de 19,9 habitants per km².
Dels 158 habitatges en un 38% hi vivien nens de menys de 18 anys, en un 48,7% hi vivien parelles casades, en un 20,9% dones solteres, i en un 23,4% no eren unitats familiars. En el 20,3% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,31.
Per edats la població es repartia de la següent manera: un 29,3% tenia menys de 18 anys, un 9,6% entre 18 i 24, un 30,3% entre 25 i 44, un 20,9% de 45 a 60 i un 9,8% 65 anys o més.
L'edat mediana era de 34 anys. Per cada 100 dones de 18 o més anys hi havia 82,9 homes.
La renda mediana per habitatge era de 47.500 $ i la renda mediana per família de 35.893 $. Els homes tenien una renda mediana de 32.292 $ mentre que les dones 30.956 $. La renda per capita de la població era de 23.660 $. Entorn del 6,6% de les famílies i el 9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northampton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Northampton». American Fact Finder. Oficina del Cens dels Estats Units, 12-01-2010.
# Larchmont

Larchmont és una població dels Estats Units a l'estat de Nova York. Segons el cens del 2000 tenia 6.485 habitants.

## Demografia

Segons el cens del 2000, Larchmont tenia 6.485 habitants, 2.418 habitatges, i 1.709 famílies. La densitat de població era de 2.340,1 habitants/km².
Dels 2.418 habitatges en un 38,8% hi vivien nens de menys de 18 anys, en un 62,6% hi vivien parelles casades, en un 6,3% dones solteres, i en un 29,3% no eren unitats familiars. En el 25,8% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,25.
Per edats la població es repartia de la següent manera: un 29,3% tenia menys de 18 anys, un 3,9% entre 18 i 24, un 30,1% entre 25 i 44, un 23,7% de 45 a 60 i un 12,9% 65 anys o més.
L'edat mediana era de 38 anys. Per cada 100 dones de 18 o més anys hi havia 85,5 homes.
La renda mediana per habitatge era de 123.238 $ i la renda mediana per família de 163.965 $. Els homes tenien una renda mediana de 100.000 $ mentre que les dones 49.545 $. La renda per capita de la població era de 73.675 $. Entorn de l'1,6% de les famílies i el 2,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Larchmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Larchmont». American Fact Finder. Oficina del Cens dels Estats Units, 12-01-2010.